Novi film: PUSTINJSKI CVIJET
Život bivšeg supermodela Waris Dirie, rodjene u nomadskom somalijskom plemenu, tako je nevjerovatan da izgleda kao izmišljen priča.
Pastirica koja je čuvala porodično stado koza od svoje 6. godine, Waris je od porodice pobjegla sa 13 godina, kad su htjeli da je prodaju za udaju. I to je bio tek početak jednog fantastičnog životnog puta, dramatizovanog u filmu PUSTINJSKI CVIJET, čije prikazivanje ovog mjeseca počinje u Sjedinjenim Državama. Scenario je baziran na biografiji Waris Dirie i govori o ekstremno teškim životnim okolnostima, od njenog djevojačkog doba u Somaliji do ranih izbjegličkih patnji u Londonu. Mladu Waris Dirie u filmu PUSTINJSKI CVIJET glumi takodje top model, Etiopljanka Liya Kebede, čija je ovo, inače, prva velika filmska uloga: Kao dijete rodjeno u nomadskoj kulturi u kojoj je običaj da žene budu obrezane, Waris nije ni znala da postoje i drugačije kulture i običaji. Ali, kad je otac pokušao da je za novac uda za jednog starijeg čovjeka, ona je pobjegla. Pješačila je, danima i danima, kroz pustinju, i konačno, izbjegavajući i ljudima izazvane i prirodne opasnosti, stigla u Mogadishu, u potrazi za rodjacima. Nikad nemoj zaboraviti ko si i odakle si, govorila joj je njena baka, dok se Waris pripremala da krene u London, gdje će raditi kao služavka u somalijskoj ambasadi. Sa 18, ponovo je pobjegla. Našla je posao čistačice u jednom restoranu. A zatim ju je slučajno sreo jedan poznati modni fotograf. Veoma stroga šefica modne agencije obučavala ju je kako da hoda kao maneken na modnoj pisti: Sherry Hormann, filmski autor, nastanjena u Njemačkoj, napisala je scenario i režirala film PUSTINJSKI CVIJET: I kao što kaže Hormannova, PUSTINJSKI CVIJET je film sa porukom. U jednoj sceni, Waris saznaje da sve žene nisu ‘rezane’ kako to ona naziva: 1997., na vrhu svoje manekenske karijere Waris Dirie postaje prva slavna osoba koja je progovorila protiv obrezivanja žena, navodeći kao primjer - sopstveno iskustvo. Govorila je za medije, a zatim i kao specijalni predstavnik Ujedinjenih Naroda. Uskoro je napustila karijeru modela i potpuno se posvetila toj misiji. Liya Kebede kaže kako se nada da će poruka stići do svih mjesta gdje se obrezivanje žena još uvijek praktikuje: Film je već prikazan u Evropi i Južnoj Americi, a sada stiže i u Sjedinjene Države i u nekoliko afričkih zemalja, medju njima u Ganu, Nigeriju i Južnu Afriku. Waris Dirie, sada ima 46 godina, i živi u Austriji odakle vodi kampanju za prava žena - kroz svoju fondaciju, koja se, naravno, zove PUSTINJSKI CVIJET.